Jeff Beck
Jeff Beck (kodanikunimega Geoffrey Arnold Beck; 24. juuni 1944 Wallington – 10. jaanuar 2023) oli Suurbritannia kitarrist ja helilooja. 1965. aastal liitus Jeff Beck ansambliga The Yardbirds, kuhu ta valiti asendama Eric Claptonit. 1967. aastal lahkus ta The Yardbirdsist ning moodustas oma bändi The Jeff Beck Group, kuhu algselt kuulusid veel laulja Rod Stewart ja bassimängija Ronnie Wood. The Jeff Beck Group tegutses 1972. aastani ning salvestas neli albumit. Hiljem on Jeff Beck tegutsenud sooloartistina. Ajakirja Rolling Stone koostatud kõigi aegade 100 parima kitarristi edetabelis valiti ta 5. kohale. 2010. aastal ilmus tema plaat "Emotion & Commotion".